ΓΡΑΠΤΗ ΕΡΩΤΗΣΗ E-0662/03

υποβολή: Paul Rbig (PPE-DE) προς την Επιτροπή

(6 Μαρτίου 2003)

Θέμα: Υποχρέωση των μικρομεσαίων επιχειρήσεων να δημοσιεύουν τους ισολογισμούς τους

Η πληροφόρηση, μέσω της Επίσημης Εφημερίδας, για τους ισολογισμούς μικρών, μη εισηγμένων στο χρηματιστήριο, εταιρειών απαλλάσσει μεν τους ενδιαφερόμενους από την καθημερινή αναζήτηση στο μητρώο εταιρειών, όχι όμως και από τον καθημερινό έλεγχο στην Επίσημη Εφημερίδα, με σκοπό να πληροφορηθούν εαν μία συγκεκριμένη εταιρεία έχει ήδη δημοσιεύσει τον ισολογισμό της στο μητρώο εταιρειών. Ως εκ τούτου, στο πνεύμα ενός πραγματικού μέτρου για μια απλούστερη νομοθεσία για την εσωτερική αγορά (τέταρτη φάση του SLIM), πρέπει να δίδεται η δυνατότητα στο πλήθος των μικρών, μη εισηγμένων στο χρηματιστήριο, εταιρειών να μπορούν να καταθέτουν τον ισολογισμό τους, κατά τον παραδοσιακό τρόπο, δηλ. σε χαρτί. Τα δικαστήρια στα οποία τηρούνται τα μητρώα εταιρειών πρέπει να έχουν τηνποχρέωση να καταγράφουν τους ισολογισμούς σε ηλεκτρονική μορφή, να τους αποθηκεύουν και να τους διαθέτουν προς ανάκληση. Σε κάθε ενδιαφερόμενο πρέπει να δίδεται η δυνατότητα να έχει άμεση πρόσβαση στο μητρώο εταιρειών για να διαπιστώνεται ότι οι ισολογισμοί έχουν κατατεθεί. Με τον τρόπο αυτό δεν θαπήρχε ανάγκη να δημοσιεύονται οι ισολογισμοί στην Επίσημη Εφημερίδα, θα εξοικονομούνταν οι δαπάνες, χωρίς να καταλογίζονται ευθύνες σε κανέναν για δημιουργία δυσχερειών κατά την αναζήτηση των δημοσιευμένων στοιχείων. Αυτό θα αποτελούσε σημαντική απλούστευση της νομοθεσίας και, μόνο στην Αυστρία, θα ανακούφιζε οικονομικά περίπου 100 000 μικρές εταιρείες περιορισμένης ευθύνης (Ε.Π.Ε.).

Αληθεύει ότι κυρίως πιστωτές, γραφεία παροχής πληροφοριών, ενώσεις ασφάλισης πιστώσεων και παρόμοιοι οργανισμοί και επιχειρήσεις ή συναγωνιστές, ενδιαφέρονται συστηματικά να έχουν πρόσβαση σε δημοσιευμένους ισολογισμούς, ενδιαφερόμενοι, οι οποίοι, ούτως ή άλλως μπορούν να έχουν απευθείας πρόσβαση, μέσω του διαδικτύου στο μητρώο εταιρειών και κατά συνέπεια στις αποφάσεις του δικαστηρίου στο οποίο τηρείται το μητρώο εταιρειών σχετικά με τους πρόσφατους δημοσιευθέντες ισολογισμούς· Εάν ισχύει αυτό, ποιο είναι το πλεονέκτημα για τις μικρές, μη εισηγμένες στο χρηματιστήριο εταιρείες (π.χ. Ε.Π.Ε.) από τηνποχρέωση να δημοσιεύουν στην Επίσημη Εφημερίδα απόδειξη της κατάθεσης αυτού του εγγράφου, αφού από το 2005 όλα τα δικαστήρια στα οποία τηρούνται τα μητρώα εταιρειών πρέπει να μετατρέπουν σε ηλεκτρονική μορφή τους ισολογισμούς που κατατίθενται σε χαρτί και να τους διαθέτουν στο διαδίκτυο για απευθείας ανάκληση· Δεν μπορεί να γίνει ακόμη μία απλούστευση των διατάξεων του εταιρικού δικαίου, η οποία να απαλλάσσει το πλήθος των μικρών επιχειρήσεων από αυτή τη νομικήποχρέωση και συνεπώς από τα έξοδα, χωρίς να περιορίζεται με αυτό τον τρόπο η διαφάνεια·

Απάντηση του κ. Bolkestein εξ ονόματος της Επιτροπής

(30 Απριλίου 2003)

Η Επιτροπή σημειώνει ότι η ερώτηση αυτή είναι ουσιαστικά η ίδια με τη γραπτή ερώτηση E-1629/02 του Αξιότιμου Μέλους(1).

Η Επιτροπή παραπέμπει επομένως το Αξιότιμο Μέλος στην απάντηση που έδωσε στην ερώτηση εκείνη, τα στοιχεία της οποίας παραμένουν απολύτως έγκυρα. Για να αποφευχθούν ωστόσο τυχόν παρανοήσεις, η Επιτροπή προβαίνει στις ακόλουθες διευκρινίσεις.

Η γραπτή ερώτηση του Αξιότιμου Μέλους αφορά την απαίτηση που περιλαμβάνεται στο άρθρο 3 της πρώτης οδηγίας 68/151/ΕΟΚ του Συμβουλίου, της 9ης Μαρτίου 1968, (πρώτη οδηγία για το εταιρικό δίκαιο)(2), η οποία ορίζει ότι όλα τα έγγραφα και τα στοιχεία διατηρούνται στο φάκελο ή καταχωρίζονται στο μητρώο, και ότι η αποκάλυψη των εν λόγω εγγράφων και στοιχείων πραγματοποιείται με τη δημοσίευση, στην εφημερίδα την οποίαποδεικνύει για το σκοπό αυτό το κράτος μέλος, του συνόλου ή μέρους του κειμένου, είτε με παραπομπή στο έγγραφο το οποίο έχει τοποθετηθεί στο φάκελο ή έχει καταχωριστεί στο μητρώο.

Αιτιολογώντας το αίτημα της δημοσίευσης, η Επιτροπήποστηρίζει ότι είναι αναγκαίο να διασφαλίζεται ότι τα τρίτα μέρη θα ενημερώνονται δεόντως για το γεγονός ότι τα νέα έγγραφα ή στοιχεία έχουν τοποθετηθεί στο φάκελο ή έχουν καταχωριστεί στο μητρώο. Απουσία δημοσίευσης, οι τρίτοι ενδιαφερόμενοι θα πρέπει να συμβουλεύονται καθημερινά τα μητρώα για να ελέγχουν εάν έχουν επέλθει τροποποιήσεις. Η Επιτροπή συμφωνεί με το Αξιότιμο Μέλος ότι οι τρίτοι ενδιαφερόμενοι δεν αποφεύγουν τον καθημερινό έλεγχο της αντίστοιχης επίσημης εφημερίδας. Επισημαίνει, ωστόσο, ότι, βάσει του συστήματος που έχει καταρτίσει η πρώτη οδηγία, η καθημερινή ανάγνωση της επίσημης εφημερίδας είναι αισθητά λιγότερο επίπονη και δαπανηρή από την καθημερινή προσφυγή στο αρχείο(-α) για τους εξής λόγους: α) στα κράτη μέλη στα οποία η οργάνωση της καταχώρισης

των εγγράφων και των στοιχείων δεν γίνεται συγκεντρωτικά, θα έπρεπε καθημερινά να ελέγχεται σειρά αρχείων, ενώ η επίσημη εφημερίδα παρέχει μία κεντρική πηγή πληροφοριών και β) σε όλα τα κράτη μέλη, η καθημερινή προσφυγή στο αρχείο(-α) θα έπρεπε να αφορά όλες τις εταιρείες που παρουσιάζουν ενδιαφέρον για τον ενδιαφερόμενο, ενώ η επίσημη εφημερίδα παρέχει το πλεονέκτημα ότι εφιστά ρητά την προσοχή μόνο στις εταιρείες για τις οποίεςπάρχουν νέα έγγραφα ή στοιχεία.

Όσον αφορά το κόστος που επωμίζονται οι μικρές επιχειρήσεις λόγω της δημοσίευσης αυτής, η Επιτροπή επιθυμεί αρχικά να τονίσει ότι το άρθρο 3 της πρώτης οδηγίας δεν απαιτεί τη δημοσίευση στην επίσημη εφημερίδα ολόκληρου του κειμένου των αρχειοθετηθέντων εγγράφων. Τα κράτη μέλη είναι ελεύθερα να ορίσουν να δημοσιεύεται στην επίσημη εφημερίδα μόνο παραπομπή στα αρχειοθετηθέντα έγγραφα, ώστε να περιορίζεται το κόστος δημοσίευσης που βαρύνει τις εταιρείες.

Δεύτερον, η Επιτροπή επιθυμεί να παραπέμψει στην πρόταση οδηγίας που τροποποιεί την πρώτη οδηγία εταιρικού δικαίου, και η οποία εκδόθηκε στις 3 Ιουνίου 2002(3). Όσον αφορά τη δημοσίευση στην επίσημη εφημερίδα, τα κράτη μέλη θα μπορούν αρχικά να διατηρούν την επίσημη εφημερίδα σε ηλεκτρονική μορφή: η Επιτροπή προσδοκά ότι η απόφαση χρησιμοποίησης νέων τεχνολογιών για τη δημοσίευση της επίσημης εφημερίδας θα οδηγήσει σε μείωση του κόστους δημοσίευσης που βαρύνει τις εταιρείες.

Τέλος, βάσει της ίδιας πρότασης, τα κράτη μέλη θα είναι σε θέση να αντικαθιστούν τη δημοσίευση στην επίσημη εφημερίδα με εξίσου αποτελεσματικά μέσα (ανάλογα με την παροχή κεντρικής και χρονολογικής πρόσβασης στις πληροφορίες της εταιρείας, πράγμα που αποτελεί την κύρια λειτουργία που επιτελεί μία επίσημη εφημερίδα). Η πρόταση ζητεί από τα κράτη μέλη να παρέχουν πρόσβαση στα έγγραφα και τα στοιχεία της εταιρείας σε τρίτους ενδιαφερόμενους με ηλεκτρονικά μέσα, πράγμα που δεν σημαίνει κατ' ανάγκη ότι τα μητρώα πρέπει να περιληφθούν σε ιστοσελίδα όπου όλα τα έγγραφα και τα στοιχεία θα είναι διαθέσιμα σε απευθείας σύνδεση, όπως προτείνει το Αξιότιμο Μέλος: η ηλεκτρονική μορφή καλύπτει στην πραγματικότητα μία σειρά διαφορετικών τεχνολογιών, στην οποία περιλαμβάνεται π.χ. και το ηλεκτρονικό ταχυδρομείο. Η Επιτροπή παρατηρεί, ωστόσο, ότι η παροχή πληροφοριών μέσω ιστοσελίδας είναι η επιλογή που προτιμούν πολλά κράτη μέλη και ότι η πρόταση επιτρέπει στα κράτη μέλη να λαμβάνουν αποφάσεις που σκοπό έχουν τη μείωση του κόστους δημοσίευσης που βαρύνει τις εταιρείες σε ανάλογη κατάσταση: εάν η ιστοσελίδα των μητρώων παρέχει κεντρική και χρονολογική πρόσβαση στις πληροφορίες σχετικά με την εταιρεία, δεν θα απαιτείται περαιτέρω δημοσίευση στην επίσημη εφημερίδα.

(1) ΕΕ C 52 E της 6.3.2003, σελ. 82.

(2) Πρώτη οδηγία 68/151/ΕΟΚ του Συμβουλίου της 9ης Μαρτίου 1968 περί του συντονισμού των εγγυήσεων που απαιτούνται στα κράτη μέλη εκ μέρους των εταιρειών, κατά την έννοια του άρθρου 58 δεύτερη παράγραφος της συνθήκης, για την προστασία των συμφερόντων των εταίρων και των τρίτων με σκοπό να καταστούν οι εγγυήσεις αυτές ισοδύναμες, όπως τροποποιήθηκε για τελευταία φορά με την πράξη προσχώρησης του 1994, ΕΕ L 65 της 14.3.1968.

(3) ΕΕ C 227 E της 24.9.2002. Το Κοινοβούλιο ενέκρινε την έκθεση του κ. Lehne στην ολομέλεια της 12ης Μαρτίου 2003.